open-index/open-wikipedia-markdown huggingface dataset:
శ్రీనివాస్ గద్దపాటి

**శ్రీనివాస్ గద్దపాటి** యువ కవి, ఉపాధ్యాయుడు. కవి సంగమం రచయిత.

## జననం
**శ్రీనివాస్ గద్దపాటి** రత్నమ్మ, రాజయ్య దంపతులకు 1970 సెప్టెంబరు 22న ఖమ్మం జిల్లాలోని రామాపురం లో జన్మించాడు.

## ప్రస్తుత నివాసం - వృత్తి/ఉద్యోగం
ప్రస్తుతం ఖమ్మంలో నివసిస్తున్నాడు. ఉపాధ్యాయుడుగా పనిచేస్తున్నాడు.

## వివాహం
శ్రీనివాస్ ప్రభారాణితో వివాహం జరిగింది. వీరికి ఇద్దరు కుమార్తెలు (రాజశ్రీ, రచన).

## ప్రచురితమయిన మొదటి కవిత
మొదటి కవిత.. **వెంటాడే జ్ఞాపకం** అనే కవిత గుమ్మం, ఖమ్మంజిల్లా కవుల సంకలనంలో ప్రచురితం అయింది.

## కవితల జాబితా

* గుమ్మం 
* స్వేచ్ఛకోసం 
* మార్పుకోసం 
* జాగో జగావో 
* క్విట్ తెలంగాణ 
* నల్లస్వప్నం 
* మునుం 
* తొలిపొద్దు 
* సఫాయిలం 
* తొలివెలుగు 
*అస్థిత్వం
*కొత్తతొవ్వ
*పంచమస్వరం
*చైతన్య కవనం
*ఆసిఫాకోసం
*అక్షరాలతోవ
*సాహితీసౌరభాలు

మొదలయిన కవితా సంకలనాల్లో మూసీ, క్రిష్టియన్ అంబాసిడర్, ఆకాషిక్ ... వాకిలి, వన్ ఇండియా, సారంగ అంతర్జాల పత్రికల్లో కవితలు

## ప్రచురితమయిన పుస్తకాల జాబితా

"పంచమస్వరం" మాదిగ కవుల కవితాసంకలనం, యుద్ధం ముగిసిపోలేదు,2023 జూలై.

## బహుమానాలు - బిరుదులు	 - గుర్తింపులు
* జిల్లా స్థాయి ఉత్తమ ఉపాధ్యాయుడు అవార్డ్ 2015;
* డా.బి.ఆర్. అంబేద్కర్ నేషనల్ ఫెలో షిప్ అవార్డ్ ( న్యూ డిల్లి) 2015;
* డా.వై.ఆర్.కే.స్మారక సాహితీ అవార్డ్ 2015;
* గురుబ్రహ్మ నేషనల్ అవార్డ్ 2015;
* మదర్ స్వచంద సేవా సంస్థ విజయవాడ వారి అవార్డ్ 2015
*భక్తరామదాసు సర్వీసెస్ సొసైటీ,నేలకొండపల్లి వారిచే ఉత్తమ ఉపాధ్యాయుడు అవార్ఢ్ 2016
*అబ్దుల్ కలామ్ స్వచ్ఛంద సంస్థ విశాఖపట్నం వారిచే విద్యాభూషణ్ అవార్డు 2016
*భారతీయ దళిత సాహిత్య అకాడమీ తెలంగాణ వారిచే "సాహిత్య రత్న" అవార్డు 2018
*బి.యస్ రాములు జీవనసాఫల్య సాహిత్య పురస్కారం 2019

## ఇతర వివరాలు
2014, నవంబరు 23 హైదరాబాదులోని గోల్డెన్ త్రెషోల్డ్లో జరిగిన కవిసంగమం సిరీస్ 20లో పాల్గొన్నాడు.

## మూలాలు

వర్గం:కవిసంగమం కవులు
వర్గం:తెలుగు కవులు
వర్గం:తెలుగు రచయితలు
వర్గం:అంతర్జాల రచయితలు
వర్గం:1970 జననాలు
వర్గం:ఖమ్మం జిల్లా కవులు
వర్గం:ఖమ్మం జిల్లా ఉపాధ్యాయులు
వి.ఎల్.ఎస్.భీమశంకరం

**వి.ఎల్.ఎస్.భీమశంకరం** (వేము లక్ష్మీనారాయణ సుబ్రహ్మణ్య భీమశంకరం) ప్రముఖ భూ భౌతిక శాస్త్రవేత్త.

## జీవిత విశేషాలు
భీమశంకరం నవంబరు 16 1931 న జన్మించారు. 1957 లో ఆంధ్ర విశ్వవిద్యాలయంలో పి.హెచ్.డి పట్టభద్రులైనారు. 1967 నుండి 1979 ల మధ్య ఉస్మానియా విశ్వవిద్యాలయంలో జియోఫిజిక్స్ విభాగపు అధిపతిగా పనిచేశారు. యూనివర్శిటీలో "సెంటర్ ఫర్ ఎక్స్‌ప్లోరేషన్" జియోఫిజిక్స్ ను ఎంతగానో అభివృద్ధి చేశారు. యు.జి.సి నేషనల్ ఫెలోషిప్ నందుకున్నారు.

మన దేశంలోని దక్కన్ పీఠభూమి యొక్క ప్రాచీన లోహకర్షకత్వం (అయస్కాంతత్వం) నకు సంబంధించి అతి విలువైన సమాచారాన్ని తన పరిశోధనల ద్వారా వెల్లడించారు. అగ్ని శిలల అయస్కాంతత్వ పాక్షిక స్వయం విపర్యను విశదపరచడంలో అమోఘమేధాశక్తిని కల్పించారు. భూగర్భం లోని ఖనిజ సంపదను వెలికి తీయు క్రమంలో శాస్త్రీయమైన వ్యూహ రచన చేసి భూభౌతిక శాస్త్రమును అభివృద్ధి పరచారు.

ఇండియన్ నేషనల్ సైన్స్ అకాడమీ (1928), ఇండియన్ జియోఫిజికల్ యూనియన్లో జియోలాజికల్ సొసైటీ ఆఫ్ ఇండియా, అసోసియేషన్ ఆఫ్ ఎక్స్ ప్లోరేషన్ ఆఫ్ జియో ఫిజిక్స్, ఆంధ్ర ప్రదేశ్ అకాడమీ ఆఫ్ సైన్సెస్ మొదలగు సంస్థల గౌరవ సత్కారాలను అందుకున్నారు. ఇండియన్ అకాడమీ ఆఫ్ జియోసైన్స్ లో గౌరవ సభ్యత్వ గ్రహీత. వాన్ వీల్డెన్ అవార్డు, యూరోపియన్ అసోసియేషన్ ఆఫ్ ఎక్స్ ప్లోరేషన్ జియోఫిజిక్స్, నెదర్లాండ్స్ (1957), డెసెన్ వీల్ అవార్డు, ఇండియన్ జియోఫిజికల్ యూనియన్ అవార్డు (1981) మొదలైనవి అందుకున్నారు.

## అశ్రు నివాళి
విఖ్యాత భూభౌతిక శాస్త్రవేత్త, ఉస్మానియా విశ్వవిద్యాలయ పూర్వ డీన్ ఆఫ్ సైన్సెస్, ప్రముఖ ప్రౌఢ పద్యకవి, తెలుగు విశ్వవిద్యాలయం వారిచే సాహిత్య రంగంలో 'జీవన సాఫల్య పురస్కార గృహీత', 'రసస్రువు', 'శివానంద మందహాసం' వంటి ఆధునిక ప్రబంధాల కర్త -ఆచార్య వి.ఎల్.ఎస్. భీమశంకరం గారు 2021 నవంబరు 19, కార్తీక పౌర్ణమి పర్వదినం నాడు పరమపదించారు.భూభౌతిక శాస్త్రంలో జర్మనీ, ఇంగ్లాండ్ వంటి దేశాలలో పరిశోధనలు జరుపడంతోబాటు, నోబెల్ బహుమతి గ్రహీత అయిన పముఖ శాస్త్రవేత్త 'బ్లాకెట్' తో కలసి పనిచేసిన అపార అనుభవశాలి శ్రీ భీమశంకరం. ఉస్మానియా విశ్వవిద్యాలయంలో భూవిజ్ఞాన శాఖను ప్రారంభించి, దానికి మొట్టమొదటి శాఖాధిపతిగా బాధ్యతలు చేపట్టిన ఘనత ఆయనది. అనంతరం 1987 - 89 మధ్య ఆయన ఆంధ్రప్రదేశ్ ప్రభుత్వ ఖనిజాభివృద్ధి సంస్థ అధ్యక్షులుగా వ్యవహరించి నేటి తెలంగాణ, ఆంధ్ర రాష్ట్రాలలోని అనేక గనుల వివరాలను వెలికి తీసి ఆనాటి ప్రభుత్వానికి అందజేసారు. 1994 - 96 మధ్య యూ.జీ.సీ. 'ఎమెరిటస్ ఫెలో'గా సేవలందించారు. పదవీ విరమణానంతరం ఆయన ప్రౌఢ పద్యకవిగా నూతన అవతారమెత్తారు. అనేక పద్య కృతులను రచించి సాహిత్య రంగంలో అనతి కాలంలోనే విశిష్ట కవిగా ఎనలేని కీర్తిని సాధించారు. అంతే కాకుండా 'వి.ఎల్.ఎస్. విజ్ఞాన, సారస్వత పీఠం' నెలకొల్పి ఎంతో మంది సాహితీ మూర్తులను, శాస్త్రవేత్తలను పురస్కారాలతో సత్కరించి, భాషా, విజ్ఞాన రంగాలకు సేవ చేసారు. 90 ఏళ్ళ ప్రాయంలో కొంత కాలంగా అనారోగ్యంతో ఉండి, పరమపదించిన ఆ మహాశాస్త్రవేత్త, మహాకవికి విజ్ఞాన శాస్త్ర రంగ నిపుణులు, సాహితీవేత్తలు హృదయ పూర్వక అశ్రు నివాళులను సమర్పిస్తున్నారు.

## మూలాలు

## యితర లింకులు

వర్గం:భూ భౌతిక విజ్ఞాన శాస్త్రవేత్తలు
వర్గం:1931 జననాలు
వర్గం:తెలుగువారిలో శాస్త్రవేత్తలు
వర్గం:జన్మస్థలం తెలియని వ్యక్తులు
రోజా రమణి బోయపాటి

**రోజా రమణి బోయపాటి** యువ కవయిత్రి. కవి సంగమం రచయితలలో ఒకరు.

## జననం
**రోజా రమణి బోయపాటి ** వేములపల్లి బేబీ కమల, వేములపల్లి వెంకటేశ్వరరావు దంపతులకు 1965 జూన్ 29 న కరీంనగర్ జిల్లాలోని గోదావరిఖని లో జన్మించారు.

## ప్రస్తుత నివాసం - వృత్తి/ఉద్యోగం
ప్రస్తుతం కరీంనగర్ జిల్లాలోని గోదావరిఖని లో నివసిస్తున్నారు. ఉపాద్యాయినిగా పనిచేస్తున్నారు.

## వివాహం
వీరికి బోయపాటి చంద్రశేఖర్ తో వివాహం జరిగింది. వీరికి ఒక బాబు (రాజశేఖర్), ఒక పాప (శరణ్య).

## ప్రచురితమయిన మొదటి కవిత
మొదటి కవిత..

## కవితల జాబితా

## ప్రచురితమయిన పుస్తకాల జాబితా
* త్రిశంకు స్వర్గం

## బహుమానాలు - బిరుదులు - గుర్తింపులు

## త్రిశంకు స్వర్గం పుస్తక ఆవిష్కరణ చిత్రమాలిక

|త్రిశంకు స్వర్గం పుస్తక ముఖచిత్రం
File:Roja Ramani Boyapati 02.jpg|సినారే చేతుల మీదుగా త్రిశంకు స్వర్గం పుస్తక ఆవిష్కరణ
File:Roja Ramani Boyapati 04.jpg|రోజా రమణి బోయపాటి గారికి సన్మానం


## ఇతర లంకెలు

## మూలాలు


తెలుగు రచయిత. ఆర్గ్ లో రోజా రమణి బోయపాటి పేజీ

వర్గం:కవిసంగమం కవులు
వర్గం:తెలుగు కవులు
వర్గం:తెలుగు రచయితలు
వర్గం:అంతర్జాల రచయితలు
వర్గం:1965 జననాలు
వర్గం:పెద్దపల్లి జిల్లా కవయిత్రులు
వర్గం:పెద్దపల్లి జిల్లా మహిళా ఉపాధ్యాయులు
సుష్మా వర్మ (బాల మేధావి)

ఏడేళ్ల వయసులోనే 10వ తరగతి పూర్తి చేసి, 13 సంవత్సరాల పిన్న వయసులోనే పోస్ట్ గ్రాడ్యుయేషన్ చేస్తూ ఎంతో మందికి స్ఫూర్తిగా నిలిచిన బాలిక **సుష్మావర్మ**. లక్నోకి చెందిన సుష్మా 13 సంవత్సరాలకే లక్నో బాబాసాహెబ్ అంబేద్కర్ విశ్వవిద్యాలయంలో మైక్రోబయాలజీలో ఎమ్మెస్సీ చదువుతోంది. అద్భుతమైన తెలివితేటలున్న సుష్మా 2007లో పాత రికార్డులన్ని బ్రేక్ చేసి మెట్రిక్యులేషన్ పూర్తిచేసిన భారతదేశపు పిన్న వయస్కురాలిగా రికార్డు సాధించింది. 7 సంవత్సరాల వయసులో .  లిమ్కా బుక్ ఆఫ్ రికార్డ్స్  లో తన పేరు నమోదు చేసుకుంది. సుష్మా డాక్టరవ్వాలన్న తన కోరిక మేరకు 10 సంవత్సరాల వయసులో ఇంటర్మీడియట్ పూర్తయిన తరువాత ఎంబీబీఎస్ కంబైండ్ ప్రీ మెడికల్ ప్రవేశ పరీక్ష రాసింది. నిర్ణీత వయసు లేదని అధికారులు ఆమె ఫలితాలను నిలిపి ఉంచడంతో ఆమె అండర్ గ్రాడ్యుయేషన్‌లో మైక్రోబయాలజీని ఎన్నుకొంది.

## కుటుంబ నేపథ్యం
సుష్మా తండ్రి రోజువారీ వేతన కార్మికుడు, తల్లి నిరక్షరాస్యురాలు. సుష్మా అన్న తొమ్మిది సంవత్సరాల వయస్సులో ఉత్తరప్రదేశ్ ఉన్నత పాఠశాల పరీక్ష ఉత్తీర్ణుడై రికార్డ్ సాధించగా ఈమె తన అన్న రికార్డును అధిగమించింది. సుష్మా చెల్లెలు పేరు అనన్య.

## ఎన్‌జీవో సులభ్ ఇంటర్నేషనల్
సుష్మా ఆర్థిక పరిస్థితిని గమనించిన భారత దేశపు "ఎన్‌జీవో సులభ్ ఇంటర్నేషనల్" సుష్మా చదువు కోసం 8 లక్షల రూపాయల గ్రాంటు ప్రకటించింది.

## మూలాలు
* సాక్షి దినపత్రిక - 27-07-2014 - 7వపేజీ (పిన్నవయసులోనే పోస్ట్ గ్రాడ్యుయేషన్..!

వర్గం:బాల మేథావులు
రతీదేవి

**రతీదేవి** (, ) హిందువుల ప్రేమదేవత .సాధారణంగా ఆమె ప్రజాపతి, దక్షుడు ల పుత్రికగా చెబుతారు. 
## రతీ మన్మధ పరిణయం

మన్మథుడు లోకాలన్నిటినీ మోహింప చేయగల శక్తి ఉన్నవాడు. అలాంటి మన్మథుడినే మోహింప చేయగల శక్తి ఉన్న అతిలోక సౌందర్య వతి రతీదేవి. ఈ ఇద్దరికీ వివాహం ఎప్పుడు ఎలా అయింది అనే విషయాన్ని కామ వివాహం అనే పేరున శివపురాణం రుద్ర సంహితలోని మూడు, నాలుగు అధ్యాయాలు వివరిస్తున్నాయి.

మన్మథుడు బ్రహ్మ మనస్సు నుంచి జన్మించిన తర్వాత ఆ బ్రహ్మ దేవుడు తనతో సహా అందరినీ మోహింప చేయగల శక్తిని మన్మథుడికి అనుగ్రహించాడు. ఆ శక్తిని తానొకసారి పరీక్షించి చూసుకోవాలనుకున్నాడు మన్మధుడు. వెంటనే అక్కడే ఉన్న బ్రహ్మ మానసపుత్రిక అయిన సంధ్య. మరీచి, దక్షుడు లాంటి వారితో సహా బ్రహ్మదేవుడి మీద కూడా తన పూలబాణాలను ప్రయోగించాడు. అందరి మనస్సులూ అల్లకల్లోలం అయ్యాయి. ఎంతో కఠోరమైన ఇంద్రియ నిగ్రహశక్తి కలిగిన వారంతా తమకలా కామ వికారం కలగటాన్ని చూసి ఆశ్చర్యపోయారు. ఇంతలో అక్కడ శంభుడు ప్రత్యక్షమై ఆ వికారానికి కారణం మన్మథుడని తెలుసుకొని కోపాన్ని వహించాడు. శివుడు కోపాన్ని తట్టుకోలేక మన్మధుడు పక్కకు తొలిగాడు. ఇంతలో బ్రహ్మ కూడా వాస్తవస్థితి కొచ్చి తనను సైతం వికారానికి గురిచేసిన మన్మథుడు శివుడి మూడో కంటి అగ్ని జ్వాలలకు అంతమవుతాడని శపించాడు.ఆ తర్వాత శివుడు, బ్రహ్మలాంటి వారంతా ఎవరి పనులలో వారు నిమగ్నమయ్యారు. శహవుడు అక్కడి నుండి వెళ్ళిపోయాడని పూర్తిగా గ్రహించిన మన్మథుడు మెల్లగా బ్రహ్మ దగ్గరకొచ్చి ‘నీవిచ్చిన వరాన్ని నేను పరీక్షించాను.. అంతే కానీ నా వైపు నుంచి మరేతప్పు జరగలేదు. ముక్కంటి కోపాగ్నికి నేను దగ్ధమయ్యేలా నీవు శపించటం సమంజసమా?' అని మన్మథుడు బ్రహ్మను వేడుకొన్నాడు. బ్రహ్మ మన్మథుడికి ధైర్యం చెబుతూ దైవ ప్రేరణతో ఇలా జరిగింది. భవిష్యత్తులో శివుడి మూడోకంటి అగ్ని జ్వాలల్లో నీవు దగ్ధం కావటానికి లోకకల్యాణ కారకమైన కుమార జననం అనే ఓ దివ్య సంఘటన ఇమిడి ఉంది. శివుడి కోపాగ్నికి నీవు దగ్ధమైనా ఆ తర్వాత మళ్ళీ నీకు మేలే జరుగుతుంది అని బ్రహ్మదేవుడు మన్మథుడిని అనునయించాడు. అలా జరిగిన మరికొన్నాళ్ళకు దక్ష ప్రజాపతి మన్మథుడి దగ్గరకొచ్చి తన స్వేదం నుంచి పుట్టిన తన కుమార్తెను వివాహమాడమని కోరాడు. ఆమె పేరు రతీదేవి అని, సర్వలోక సౌందర్యవతి అని చెప్పి రతికి, మన్మథుడికి దక్షప్రజాపతి వివాహం చేశాడు. మన్మథుడు రతి అనే శోభాయుక్తమైన తన భార్యను చూసి అనురాగం నిండిన మనస్సు కలవాడయ్యాడు. ఆ క్షణంలో మన్మథుడి బాణాలు మన్మథుడినే కొట్టాయి. మదనుడు సహితం మోహానికి గురయ్యాడు.

బంగారు వన్నె శరీరంతో, లేడికళ్ళ వంటి కళ్ళతో ఓరచూపులు చూస్తూ ఉన్న రతీదేవి తన భర్తకెంతో ఉత్సాహాన్ని కలిగించింది. కందర్పుడు ఆ మోహ విభ్రాంతిలో ఆమె కనుబొమలను చూసి ఇదేమిటి బ్రహ్మదేవుడు నా ధనుస్సును లాక్కొని ఈమె కనుబొమల స్థానాల్లో ఉంచాడా అని అనుకొన్నాడు. వేగవంతమైన ఆమె చూపులను చూసి తన బాణాల కన్నా ఆమె చూపులే వేగవంతంగా ఉన్నాయని ఆశ్చర్యపోయాడు.ఆమె పూర్ణిమనాటి చంద్రుని పోలి ఉంది. చిన్న మచ్చతో శోభించే ఆమె ముఖాన్ని చూసి ఏది చంద్రబింబమో, ఏది రతీదేవి ముఖమో తేల్చుకోలేని స్థితిలో పడ్డాడు. ఇలా ఆ రతీదేవి సర్వావయవ సౌందర్యం మన్మథుడిని సహితం నిశ్చేష్టుడిని చేసింది. మన్మథుడు రతీదేవితో వివాహానంతరం అలా ఆనంద సాగరంలో మునిగి తేలసాగాడు. బ్రహ్మ ఇచ్చిన శాపంలాంటివి ఏవీ అతడికి గుర్తు లేకుండా పోయాయి. రతి కూడా భర్తకు తగ్గ ఇల్లాలుగా నడుచుకొంటూ ఆనందాన్ని అనుభవించసాగింది. దక్షప్రజాపతి తన కుమార్తె, అల్లుడు ఆనందంగా ఉండటంతో ఆయన కూడా ఆనందించసాగాడు. ఒక యోగి ఆత్మ విద్యను తన హృదయంలో ధరించిన విధంగా రతీదేవిని మన్మథుడు తన హృదయంలో నిలుపుకొని ప్రకాశిస్తూ పరవశించ సాగాడు. ఇలా రతీ మన్మథుల వివాహ ఘట్టాన్ని శివపురాణం వివరించి చెబుతోంది.

## మూలాలు

వర్గం:హిందూ దేవతలు
లిమ్కా బుక్ ఆఫ్ రికార్డ్స్

భారతీయ సంతతికి చెందిన ఒక రికార్డు పుస్తకం **లిమ్కా బుక్ ఆఫ్ రికార్డ్స్**. లిమ్కా బ్రాండ్ పార్లే గ్రూప్ యాజమాన్యంలో ఉన్నప్పుడు ఇది మొట్టమొదటగా 1990 లో ప్రచురించబడింది. లిమ్కా బ్రాండ్ ను కోకా కోలా కొనుగోలు చేసినప్పటి నుండి కోకా కోలా ఈ పుస్తక ప్రచురణను కొనసాగిస్తుంది. ఈ పుస్తకం యొక్క 20 వ ఎడిషన్ మార్చి 2009 లో అమితాబ్ బచ్చన్ విడుదల చేశారు . లిమ్కా అనే సాప్ట్ డ్రింక్ ను తయారు చేస్తున్న కోకా కోలా ఇండియా ప్రోత్సాహంతో ఈ "లిమ్కా రికార్డుల పుస్తకం" ప్రచురించబడుతుంది. ఇది వాస్తవంగా రమేష్ చౌహాన్ చే ప్రారంభమైంది, అతను దీనిని 1993లో కోకా కోలాకు విక్రయించాడు. దీనికి ప్రస్తుత సంపాదకుడు విజయ ఘోష్.  దీని యొక్క 2006 సంవత్సరం సంచికను కోకాకోలా ఇండియా సీఈఓ అతుల్ సింగ్ న్యూఢిల్లీలో విడుదల చేశారు. భారతదేశానికి స్వాతంత్ర్యం వచ్చి 60 సంవత్సరాలు పూర్తయిన సందర్భంగా 2007 సెప్టెంబరు 25 న ప్రత్యేక సంచికను కోకా కోలా చే విడుదల చేశారు. 2008 మే 30 న, 19 వ ఎడిషన్ న్యూఢిల్లీలో ప్రారంభించబడింది. ఫెడరేషన్ ఆఫ్ ఇండియన్ ఛాంబర్స్ ఆఫ్ కామర్స్ అండ్ ఇండస్ట్రీ (FICCI) సెక్రటరీ జనరల్ అమిత్ మిత్రా ఈ కార్యక్రమంలో హాజరై ప్రసంగించారు. దీని యొక్క 20 వ ఎడిషన్ అమితాబ్ బచ్చన్ విడుదల చేశారు. ఈ కార్యక్రమంలో భారత అంతరిక్ష పరిశోధన సంస్థ (ఇస్రో) చీఫ్ జి.మాధవన్ నాయర్ కూడా పాల్గొన్నారు.

## ఇవి కూడా చూడండి
* గిన్నీస్ ప్రపంచ రికార్డులు
* తెలుగు బుక్ అఫ్ రికార్డ్స్

## మూలాలు

## ఇతర లింకులు
* ''Limca Book of Records'' website
* Essay on the cultural importance of record breaking in Indian culture (includes Limca references).
* Media release on ''Limca Book of Records''
* ''Limca Book of Records'' news

వర్గం:ప్రపంచ రికార్డులు
వర్గం:భారతీయ పుస్తకాలు
అల్లం పచ్చడి

**అల్లం పచ్చడి ** ముఖ్యముగా ఆంధ్రప్రదేశ్ లోని ఒంగోలు, నెల్లూరు ప్రాంతాలలో ఒక పేరుపొందిన పచ్చడి. దీన్ని ప్రధానంగా ఇడ్లీ, దోశ లాంటి అల్పాహారాలతో కలిపి భుజిస్తారు.

## కావలసిన పదార్థాలు

*అల్లం - 1/4 కిలో
*శెనగపప్పు (సెనగబెడలు) - 1/2 స్పూన్
*మినపప్పు - 1/2 స్పూన్
*ఆవాలు - 1 స్పూను
*కరివేప ఆకు - 3 రెబ్బలు
*ఎండుమిర్చి - 8
*కారం - 4 స్పూన్లు
*బెల్లం - 100 గ్రాముల
*చింతపండు - 100 గ్రాముల
*ఉప్పు - రుచికి తగినంత 
*నూనె - 5 టేబుల్ స్పూను

## తయారుచేసే విధానం
#2 స్పూన్లు నూనెలో అల్లం దోరగా వేగించి పక్కనుంచాలి. అదే కడాయిలో 1 టీ స్పూను నూనెలో ఎండుమిర్చి వేగించి పక్కనుంచాలి.
#వెయించిన అల్లం ఎండుమిర్చి రుబ్బు కొవాలి. మిగిలిన 2 టీ స్పూను నూనెలో శనగపప్పు (సెనగబెడలు), మినపప్పు, ఆవాలు, కరివేప ఆకులు వేసి దోరగ వేగించి పక్కనుంచాలి.
#మిగిలిన నూనెలో అల్లం ఎండుమిర్చి మిశ్రమం, కారం, చింతపండు గుజ్జు, బెల్లం, ఉప్పు వేసి వేయించాలి (నీరు పూర్తిగా అవిరి అయ్యేవరకు).
#పచ్చడి చల్లరాక గాజు సీసలో ఉంచుకోవాలి. దాదాపు ఒక నెల నిలువ వుంటుంది.

## మూలాలు

## బయటి లింకులు

వర్గం:వంటలు
వర్గం:భారతీయ వంటలు
వర్గం:శాకాహార వంటలు
వర్గం:రోటి పచ్చళ్ళు
వేదాంతం లక్ష్మీనారాయణ శాస్త్రి

**వేదాంతం లక్ష్మీనారాయణ శాస్త్రి** కూచిపూడి నాట్యాచార్యులు.

## జీవిత విశేషాలు
ఈయన 1886 లో   సావిత్రమ్మ అంరియు వెంకటేశం దంపతులకు జన్మించారు. ఈయన ప్రముఖ నాట్య గురువైన వెంపటి వెంకటనారాయణ వద్ద నాట్యాన్ని అభ్యసించాడు. ఆయన భామాకలాపం, గొల్లకలాపం వంటి నాట్య రీతులను ప్రదర్శించేవాడు.

ఈయన నాట్యం, సంగీతం, తాళములు వంటి ప్రక్రియలలో కూడా సైద్ధాంతిక, ప్రయోగాత్మక జ్ఞానాన్ని కలిగి యుండేవారు. ఆయన కూచిపూడి నాట్యంలో సోలో వ్యవస్థను ప్రవేశపెట్టి ప్రఖ్యాతుడైనాడు. ఆయన బాల్యం నుండి నాట్య కళా అభిరుచి ఉండడం మూలంగా కృష్ణామృతం, పుష్పబాణ విలాసం వంటి నుండి అష్టపదులు, పదములు, జావళీలు , పాటలు వంటి వాటిని సాత్వికాభినయం ద్వారా అభినయించేవారు.

ఆయన బోధనలు ఒకేవిధంగా ఉండేవి. ఆయన తన శిష్యులను వ్యక్తిగత శ్రద్ధతో  వారిలో దాగిఉన్న ప్రతిభను వెలికితీసి వారికి శిక్షణనిచ్చేవారు.ఆయన శిష్యులలో ముఖ్యులు వేదాంతం జగన్నాధ శర్మ, వెంపటి చిన్నసత్యం, జోస్యుల సీతారామయ్య, వెంపటి పెదసత్యం, యామినీ కృష్ణమూర్తి, అయ్యంకి తాండవకృష్ణ.ఆయన దేవాలయ నృత్యకారులకు కూడా శిక్షణనిచ్చేవారు. వారిలో మండపేటకు చెందిన దుగ్గిరాల జగదాంబ, శ్రీరంజితం లు ప్రసిద్ధులు. కూచిపూడి కి చెందని కళాకారులైన టి.బాలసరస్వతి, రామయ్య పిళ్ళై, మైలపూరి గౌరి అమ్మ, తారా చౌదరి వంటి వారు కూడా ఆయన వద్దకు వచ్చి అభినయం లో శిక్షణపొందారు.

1930 లలో కళారంగం సంక్షోభంలో ఉన్నపుడు ఆయన తన కుమారుడైన ప్రముఖ ఆడవేషధారి అయిన వేదాంతం జగన్నాథశర్మతో కలసి భారతదేశ వ్యాప్తంగా పర్యటించి కూచిపూడి ప్రదర్శనలిచ్చారు. లక్ష్మీ నారాయణ శాస్త్రి మహిళలకు నృత్యవిద్యను ప్రవేశపెట్టిన తొలి వ్యక్తిగా చరిత్రలో నిలిచాడు. అంతకు పూర్వం పురుషులు మాత్రమే నాట్యరీతిని అభ్యసించేవారు.

ఒక సాటిలేని ప్రదర్శకునిగా, గురువుగా, నృత్యదర్శకునిగా ఆయన విశేష గుర్తింపు పొందారు. ఆయన కృషికి ఫలితంగా ఆంధ్రనాటకకళా పరిషత్,గుడివాడ(1945)వారిచే గౌరవింపబడ్డారు. మద్రాసులో జస్టిస్ పి.వి.రాజమన్నార్ చే సింహతాలాటం బహుకరింపబడ్డారు.

ఆయన 1956 లో మరణించారు.

## మూలాలు

## ఇతర లింకులు
* దీపికాపోతరాజు.కాం 

వర్గం:కూచిపూడి నృత్య కళాకారులు
వర్గం:1986 జననాలు
వర్గం:1956 మరణాలు
దేవిపురం

**దేవిపురం**, భారతదేశంలో ఆంధ్రప్రదేశ్, విశాఖపట్నం జిల్లా,  ఉన్న అరుదైన హిందూమత ఆలయ సముదాయం. ఈ ఆలయ సముదాయం ప్రధానంగా హిందూమతనికి సంబంధించిన శక్తి పాఠశాలకు అనుబంధముగా ఉంది.అది దేవత స్వరూపమైన సహ్రక్షి (వెయ్యి కళ్ళు కలిగింది) కి, ఆమె భర్త కామేశ్వరుడు (శివుని ఆంశ) కు అంకితం.

## ఆలయ విశిష్టత

***దేవిపురం*** ప్రాముఖ్యత సహ్రక్షి మేరు ఆలయం,  శ్రీ మేరు యంత్ర ఆకారంలో నిర్మించిన ఏకైక మూడు అంతస్తుల నిర్మాణం. అంటే శ్రీవిద్య ఉపాసన కేంద్రమైన శ్రీ చక్రం అని పిలిచే పవిత్రమైన హిందూ మతం రేఖాచిత్రం.108 అడుగుల (33 మీ) చదరపు కొలత గలిగిన బేస్ పై 54 అడుగుల (16 మీ) ఎత్తు, పొడవు గల ఆలయం.ఈ ఆలయం ప్రసిద్ధ పుణ్యక్షేత్రంగా విరాజిల్లుతుంది. ప్రధాన ఆలయానికి ప్రక్కనే కొండలపై కామాఖ్య పీఠం, శివాలయం ఉన్నాయి.

సహ్రక్షి మేరు ఆలయం గర్భగుడిలో 100 కంటే ఎక్కువగా వున్న మనిషి సైజు విగ్రహలను ప్రదక్షిణాల ద్వారా చేరు కొనవచ్చును.ఈ దేవాలయంలో విగ్రహలకు కుల, సంప్రదాయాలు లేదా లింగ నిమిత్తం లేకుండా సొంతముగా పూజ చేసుకోవచ్చు.

## చరిత్ర

యన్.ప్రహ్లాద శాస్త్రి ( అమృతఆనంద నాథ సరస్వతి), 2007 లో దేవీపురాన్ని స్థాపించాడు. దేవీపురంలో సహ్రక్షి మేరు ఆలయం నిర్మాణం 1985 లో ప్రారంభమైంది.ఈ దేవాలయం పూర్తియై మెదటి కుంభాభిషేకం హిందూమత సంప్రదాయం ప్రకారం 1994 లో జరిగింది. పన్నెండవ వార్షికోత్సవం ఫిబ్రవరి 2007 లో జరిగింది. దేవీపురం స్థాపకుడు ప్రహ్లాద శాస్త్రి మాజీ విశ్వవిద్యాలయ ప్రొఫెసర్, అణు భౌతిక శాస్త్రవేత్తగా ముంబైలో ఉన్న టాటా ఫండమెంటల్ రీసెర్చ్ ఇన్స్టిట్యూట్ లో 23 సంవత్సరాల కెరీర్ వదిలి 1983 లో దేవీపురం ఆలయ పని ఆరంభించారు. అతను ప్రముఖ ఆధ్యాత్మిక గురువు.

## మూలాలు

## వెలుపలి లంకెలు

వర్గం:విశాఖపట్నం జిల్లా పుణ్యక్షేత్రాలు
వర్గం:హిందూ దేవాలయాలు
వర్గం:ఆంధ్రప్రదేశ్ పుణ్యక్షేత్రాలు
వర్గం:దేవాలయాలు
వర్గం:హిందూ పవిత్రమైన నగరాలు
వర్గం:ఆంధ్రప్రదేశ్ దేవాలయాలు
రూఫస్ ఆర్నెరో

దక్షిణ అమెరికాలో మాత్రమే కనిపించే మట్టితో చక్కని గూడు కట్టే పక్షి **రూఫస్ ఆర్నెరో**. మామూలుగా పక్షులు గడ్డిపరకలూ, ఎండు పుల్లలూ, ఆకులూ ఏరుకొచ్చి వివిధ ఆకృతులలో గూళ్లు కట్టుకుంటాయి. కాని ఈ పక్షి మాత్రం మట్టితో పటిష్ఠంగా గూడు నిర్మిస్తుంది. ఈ పక్షి అర్జెంటీనా జాతీయ పక్షిగా పేరు పొందింది. ఈ పక్షి కట్టే గూడు మట్టిపొయ్యిని పోలి ఉండటం వలన ఈ పక్షిని "రెడ్ ఓవెన్ బర్డ్" అంటారు. సాధారణంగా చెట్టు కొమ్మలపై గూడు నిర్మించుకునేందుకు ఇవి ముందుగా ఒక స్థలాన్ని ఎంపిక చేసుకొని ఆపై మెత్తని మట్టి తెచ్చి అంచెలంచెలుగా గూడును నిర్మిస్తాయి. ఇవి తమ గూడును వాతావరణం నుంచి రక్షింపబడేలా పకడ్బందీగా నిర్మించుకుంటాయి. ఇవి గూడును ముందు చుట్టుగా ప్రారంభించి ముందు వైపుకు కట్టుకుంటూ చివరకు ఆ పక్షి దూరేంత ద్వారం మాత్రమే ఉండేలా గూడును నిర్మిస్తాయి. అంతేకాక ఇవి ఆడ, మగ రెండూ పక్షులు కలిసి గూడును కట్టడం విశేషం, అలాగే ఈ పక్షులు ఒకసారి జత కడితే ఆ జంట దాదాపు జీవితకాలం కలిసే ఉంటాయి.

## మూలాలు

* ఈనాడు ఆదివారం - 13-07-2014 చివరి పేజీ (పిట్ట కొంచెం... గూడు ఘనం!) 

వర్గం:ఐ.యు.సి.ఎన్. కనీస ఆందోళనకర ఎర్ర జాతులు జాబితా
అవగాహనా రాహిత్యం

**అవగాహనా రాహిత్యం** అనేది ఒక మానసిక పరిస్థితి. వస్తువులు, విషయాలు, గమనించదగ్గ అంశాలను పోల్చుకోలేకపోవడం, అర్ధం చేసుకోలేకపోవడం, అనుభవించలేకపోవడం ఈ పరిస్థితిలో కనిపించే అవస్థలు. మరొకరి సహాయం లేకుండా నేరుగా విషయాలను అర్ధం చేసుకోలేకపోవడం ఈ పరిస్థితిలో సాధారణం. స్థూలంగా చెప్పాలంటే, ఒక విషయమై తెలియకపోవటమే అవగాహనా రాహిత్యము. మనస్తత్వ శాస్త్రం ప్రకారం ఒక మనిషి లేదా జంతువు ద్వారా ఒక పరిస్థితి లేదా క్రియను అర్ధం చేసుకోలేకపోవడం లేదా అనుభవించలేకపోవడం అవగాహనా రాహిత్యం గా చెప్పబడుతుంది.
## భావన
అవగాహన అనేది సాపేక్షమైన భావన. ఒక జంతువు పాక్షికంగా అవగాహన కలిగి ఉండవచ్చు, సుషుప్తావస్థలో ఉండి ఉండవచ్చు, లేదా పూర్తి అవగాహనా రాహిత్యంలో ఉండవచ్చు. అంతఃకరణంలో జరిగే విషయాల వలనో, బాహ్య ఇంద్రియాలకు కలిగే అనుభూతి వలనో అవగాహన కలుగవచ్చు. అవగాహనా రాహిత్య పరిస్థితిలో ఈ అనుభూతి ఆ జంతువు పొందలేదు.
చెన్నకేశవుల రంగారావు

**చెన్నకేశవుల రంగారావు** ఆంధ్ర ప్రదేశ్ లోని పశ్చిమ గోదావరి జిల్లా ఏలూరుకి చెందిన వైద్యుడు, మాజీ శాసనసభ్యుడు.  తెలుగుదేశం పార్టీ తరుపున 1983 లో ఏలూరు నియోజకవర్గ శాసనసభ్యులుగా ఎన్నికయ్యారు. అతను  సమీప భారత జాతీయ కాంగ్రెస్ పార్టీ కి చెందిన ప్రత్యర్థి పులి వెంకట సత్యన్నారాయణ పై 47515 ఓట్ల మెజారిటీతో గెలుపొందాడు.

## మూలాలు

## బాహ్య లంకెలు

* అందరికి ఆపద్బాంధవుడు డాక్టర్ చెన్నకేశవుల రంగారావు

వర్గం:తెలుగుదేశం పార్టీ రాజకీయ నాయకులు
వర్గం:పశ్చిమ గోదావరి జిల్లా నుండి ఎన్నికైన శాసన సభ్యులు
వర్గం:తెలుగువారిలో వైద్యులు
వర్గం:పశ్చిమ గోదావరి జిల్లా వైద్యులు
వర్గం:పశ్చిమ గోదావరి జిల్లా రాజకీయ నాయకులు
అహలె బైత్

***అహలె బైత్*** (, టర్కిష్: ***ఎహల్ - ఇ బేయిత్ ***) ఒక పదము, సాహితీభాషలో "పరివార సభ్యులు". ఇస్లామీయ సాహిత్యములో ప్రవక్త ఐన ముహమ్మద్ యొక్క కుటుంబ పరివారం.

## పదవ్యుత్పత్తి
*అహ్ల్* అనగా ప్రజలు లేదా సభ్యులు. *బైత్* అనగా "ఇల్లు" లేదా నివాసం, లేదా నిలయం. అహలె బైత్ లేదా ఆహ్లల్ బైత్, అనగా కుటుంబ సభ్యులు, కుటుంబంలో నివసించే సభ్యులు.

## ఖురాన్ లో అహలె బైత్

ఖురాన్లో "అహలె బైత్" అనే పదజాలము రెండు సార్లు ముహమ్మద్ ప్రవక్త భార్యలను సగౌరవంగా ఉద్యేశించి వర్ణింపబడింది. మొదటి ఉదాహరణ ముహమ్మద్ ప్రవక్త గారి భార్యల గురించి  ఐతే, రెండవ ఉదాహరణ ఇబ్రాహీం ప్రవక్త భార్య ఐన సారాహ్ గురించి .

## షియా ఇస్లాం ప్రకారం ''అహలె బైత్''

షియాల ప్రకారం అహలె బైత్ *అహ్ల్ అల్-కిసా* లను, ఇమాం లను కూడా అహలె బైత్ గా భావిస్తారు. *అహలె బైత్* లను పవిత్రంగానూ, ముస్లిం సమూహానికి గురువులుగానూ భావిస్తారు. అహలె బైత్ గా క్రింది వారిని గుర్తిస్తారు :

- ముహమ్మద్ ప్రవక్త
- ఫాతిమా జహ్రా
- ఇమాం అలీ ఇబ్న్ అబీ తాలిబ్ 
- ఇమాం హసన్ ఇబ్న్ అలీ 
- ఇమాం హుసైన్ ఇబ్న్ అలీ 
- ఇమాం అలీ ఇబ్న్ హుసైన్ 
- ఇమాం ముహమ్మద్ ఇబ్న్ అలీ 
- ఇమాం జాఫర్ ఇబ్న్ ముహమ్మద్ 
- ఇమాం మూసా ఇబ్న్ జాఫర్ 
- ఇమాం అలీ ఇబ్న్ మూసా 
- ఇమాం ముహమ్మద్ ఇబ్న్ అలీ 
- ఇమాం అలీ ఇబ్న్ ముహమ్మద్ 
- ఇమాం హసన్ ఇబ్న్ అలీ 
- ఇమాం హుజ్జత్ ఇబ్న్ హసన్ 

## ఇవీ చూడండి
*ముహమ్మద్ వంశవృక్షం

## నోట్స్

## మూలాలు
*
*
*
*

## బయటి లింకులు
* I. K. A. Howard, Ahl al-Bayt in *[[:en:Encyclopædia Iranica|Encyclopædia Iranica]]*.

;షియా - సంబంధిత 
* Shia Viewpoint
* Ahl-al-Bayt: Its Meaning and Origin

;సున్నీ సంబంధిత 
* Interactive Family Tree of Muhammad saw by Happy Books

వర్గం:ముహమ్మద్ కుటుంబ వారసులు
వర్గం:అరబ్బీ పదజాలము
వర్గం:ముహమ్మద్
డాక్టర్ పట్టాభి (జీవిత చరిత్ర)

thumb
**డాక్టర్ పట్టాభి (జీవిత చరిత్ర)** మల్లాది గారు రచించిన జీవిత చరిత్ర పుస్తకం. ఇది 1946 సంవత్సరంలో కొండపల్లి వీరవెంకయ్య అండ్ సన్సు, రాజమండ్రి వారిచే ముద్రించబడింది.

డాక్టర్ భోగరాజు పట్టాభి సీతారామయ్య జీవితచరిత్ర గ్రంథమిది. పట్టాభి సీతారామయ్య ప్రముఖ స్వాతంత్ర్య సమరయోధుడు, భారత జాతీయ కాంగ్రెస్ నాయకుడు, ఆంధ్రా బ్యాంకు వ్యవస్థాపకుడు, సుప్రసిద్ధ రాజనీతివేత్త. ఆయన ఏ పుస్తకాన్ని రిఫర్ చేయకుండా కేవలం తన అపార జ్ఞాపకశక్తిపైనే ఆధారపడి కాంగ్రెసు చరిత్ర రచించారని ప్రతీతి. ఇంత ప్రాచుర్యం కలిగిన బహుముఖ ప్రజ్ఞాశాలి జీవితచరిత్ర ప్రాముఖ్యాన్ని సంతరించుకుంది.

## ప్రచురణ వర్గం

* రచయిత : మల్లాది లక్ష్మీ నరసింహ శాస్త్రి
* స్టాకిస్టు: కొండపల్లి వీర వెంకయ్య అండ్ సన్స్, బుక్ సెల్లర్ అండ్ పబ్లిషర్స్, రాజమండ్రి
* ప్రచురణ తేదీ: 15-04-1946
* ప్రకటన కర్త: పసుపులేటి బాపిరాజు, శ్రీ సత్యనారాయణ పబ్లిషింగ్ హౌస్, రాజమండ్రి,1946
* ముద్రణ : శ్రీ శారదా ముద్రణాలయం, భట్నవిల్లి, అమలాపురం తాలూకా, తూర్పు గోదావరి జిల్లా.

## మూలాలు

## బాహ్య లంకెలు
* భారత డిజిటల్ లైబ్రరీలో పుస్తక ప్రతి.

వర్గం:తెలుగు పుస్తకాలు
వర్గం:1946 పుస్తకాలు
వర్గం:జీవిత చరిత్రలు
కులశేఖర మహీపాల చరిత్రము

thumb
**కులశేఖర మహీపాల చరిత్రము** శేషము రఘునాధాచార్య రచించిన పుస్తకము. ఇది 1955 ముద్రించబడినది.

## కులశేఖరాళ్వార్
పన్నెండుమంది ఆళ్వార్లలో ఒకడైన కులశేఖర ఆళ్వార్‌ పునర్వసు నక్షత్రమున జన్మించాడు. అతను చేర సామ్రాజ్యాన్ని పరిపాలించాడు. గొప్ప రామభక్తుడైన అతను రాముని కష్టాలు తన స్వంత కష్టములుగా భావించేవాడు. అందువలన అతనిని ‘పెరుమాళ్‌’ (వెంకటేశ్వరస్వామికి ఉపయోగించే పేరు) అనికూడా పిలిచేవారు. అతని భక్తి ఎంత తీవ్రమైనదంటే స్వామి భక్తులను సాక్షాత్తు స్వామివలే పూజించేవాడు. అతను శ్రీరంగములో నివసిస్తూ అక్కడి ఆలయములో రంగనాథ స్వామిని సేవచేస్తుండేవాడు. ఈయన వేంకటేశ్వరస్వామి ని నీ గర్భగుడి ముందు గడపగా నైనా పడివుండే వరమీయమని అడిగితే స్వామి తదాస్థు అన్నారట. నేటికీ తిరుమలలో గర్భగుడి ద్వారాని కున్న గడపని 'కులశేఖర పడి' అని అంటారు.

## కృతికర్త శేషము రఘునాథాచార్యులు
శేషము రఘునాథాచార్యులు ఈ గ్రంథంలో ఆ కులశేఖర మహాభక్తుని జీవితాన్ని తెలిపారు. ఇతడు ముకుందమాల అను భక్తి స్తోత్రాన్ని సంస్కృతంలో రచించాడు.

## విషయసూచిక
### ప్రథమాశ్వాసము
కావ్యముఖము, పురవర్ణనము, రాజు వేటకేగుట, హరిణి పూర్వకథ, పరిజనము రాజునరయుట, అనపత్యతకు రాజు విచారించుట, మంత్రులు రాజునోదార్చుట
### ద్వితీయాశ్వాసము
రాజుకడకు భాగవతులు వచ్చుట, భాగవతుల యుపదేశము, వ్రతారంభము, శ్రీమన్నారాయణ సాక్షాత్కారము, వరప్రదానము, కులశేఖరుని జననము, కులశేఖరుడు రాజగుట, వైష్ణవయతి వచ్చుట, రాజు ప్రశ్నములకు యతియుత్తరము, రావణోదంతము, శ్రీమన్నారాయణునితో నింద్రుని తనపాట్లు చెప్పుకొనుట, అభయప్రదానము, శ్రీరాముని అరణ్యగమనము, సీతాపహరణము, సుగ్రీవసమాగమనము, హనుమ సముద్రమునుదాటి సీతను కనుగొనుట, లంకాదహనము, యుద్ధము, రావణ వధ, అయోధ్యా ప్రవేశము, శ్రీరామాభిషేకము
### తృతీయాశ్వాసము
కులశేఖరుని రామాయణ శ్రవణము, కులశేఖరుడు రావణునిపై దండెత్తుట, నీలాదేవి యవతరించుట, వనవిహారము, సూర్యాస్తమయ వర్ణనము, మన్మథాద్యుపాలంబము, శ్రీరంగపతి విరాళి, నీలవేణి నీలావృత్తాంతమును శ్రీరంగపతికి విన్నవించుట

### చతుర్థాశ్వాసము
నీలవేణి నీళాదేవి యొద్దకు వచ్చట, మంత్రుల దుర్మంతము, స్వాములకు దోషములేమికి కులశేఖరుడు పాముముట్టుట, శ్రీమన్నారాయణ సాక్షాత్కారము, నీళా కల్యాణము, నీళను శ్రీదేవి పరిగ్రహించుట.

## మూలాలు
* భారత డిజిటల్ లైబ్రరీలో పుస్తక ప్రతి.

వర్గం:తెలుగు పుస్తకాలు
వర్గం:1955 పుస్తకాలు
వర్గం:జీవిత చరిత్రలు
వర్గం:ఆళ్వారులు
మిట్టపల్లి సురేందర్

**మిట్టపల్లి సురేందర్**, వరంగల్ జిల్లాకు చెందిన తెలుగు జానపద, సినీ గీతరచయిత. తెలంగాణ ఉద్యమానికి పాటలకు ఊపిరి పోసిన పల్లెకవి సురేందర్. తలరాతను మార్చే బతుకుకోసం ఎదిరించి పోరాడమని తన పాటల ద్వారా బోధించినోడు మిట్టపల్లి సురేందర్. తెలంగాణ కోసం అమరులైన యువకుల బలిదానాల మీద అతను రాసిన "రాతిబొమ్మల్లోన కొలువైన శివుడా పాట" బహుళ ప్రజాదారణ పొందింది. దర్శకులు ఆర్.నారాయణమూర్తి ఆ పాటను తన పోరు తెలంగాణ (2011) చిత్రంకోసం వాడుకున్నారు. అదే పాటకుగానూ 2011లో సురేందర్ నంది పురస్కారం అందుకున్నాడు. సురేందర్ ఇప్పటివరకు దాదాపు 300ల పాటలు రాశారు. అందులో 20 పాటలు తొమ్మిది సినిమాలకు రాసినవి ఉన్నాయి.

## జీవిత విశేషాలు

మధురమైన పాటలు రాసిన మిట్టపల్లి సురేందర్ పుట్టింది పూర్వపు వరంగల్ జిల్లా, ప్రస్తుత జయశంకర్ భూపాలపల్లి జిల్లా  చిట్యాల మండలం, వెల్లంపల్లి గ్రామం. తండ్రి నర్సయ్య, తల్లి మధునమ్మ. అతను రాసిన గేయాలన్నీ బడుగు జీవుల మనసు గాయాలను మాన్పేవేనని సగర్వంగా చెప్పుకుంటాడు సురేందర్. గోరటి వెంకన్న, చంద్రబోస్, అందెశ్రీ, వేటూరి వంటి కవులు రాసిన సాహిత్యం తన పాటలకు స్ఫూర్తిని అంటాడు. సురేందర్ సాహితీ సౌరభాలు తెలంగాణ పల్లెల్లో ప్రతి ఇంటా ఆదరణ పొందాయి. సురేందర్ ప్రైవేట్ సాంగ్స్ మాత్రమే కాకుండా సినిమాల్లో కూడా పాటలు రాసాడు. నాన్స్టాప్, ధైర్యం, రాజన్న, సత్యాగ్రహి వంటి చిత్రాల్లో సినీగీతాలు రాసి సినీ ప్రముఖుల చేత శబాష్ అనిపించుకున్నాడు. 

## సినీ జీవితం
మిట్టపల్లి సురేందర్‌ 2005లో  ‘ధైర్యం’ సినిమాతో సినీగీత రచయితగా సినీరంగంలోకి అడుగు పెట్టాడు. ఆయన తరువాత 2011లో ‘పోరు తెలంగాణ’ సినిమాలో  ‘రాతి బొమ్మల్లోన కొలువైన శివుడా! రక్తబంధం విలువ నీకు తెలియదురా!’ అనే పాటకు నంది పురస్కారం వరించింది. 

## పని చేసిన సినిమాలు
*ధైర్యం (2005) - ‘బైపీసీ బద్మాష్‌ పోరి బాగుంది మామో’  
*పోరు తెలంగాణ (2011) - ‘రాతి బొమ్మల్లోన కొలువైన శివుడా! రక్తబంధం విలువ నీకు తెలియదురా!’ 
*రాజన్న (2011) - ‘కాలిగజ్జె ఘల్లుమంటె పల్లెతల్లి మేలుకుంటదో ఓ అమ్మలారా! అక్కలారా!’ 
* జై తెలంగాణ (2012) -  ‘ఆకలి కడుపులు.. చీకటి గడపలు.. ఇంకా ఎంత కాలం?
*భిక్కు రాథోడ్‌ (2012) - ‘పదరా పదరా.. ఈ కాలం కన్నా వేగంగా..’ 
*లవ్‌ అంటే (2013) -  ‘మనసే కోరిందిలే నీ చెలిమినే.. ప్రతి జన్మకే’ 
*అనగనగా ఒక చిత్రం (2015) -  ‘చిట్టి చిట్టి నీ మదిని చుట్టు ముట్టి’
*తుపాకీ రాముడు (2019) - ‘కొమ్మా కొమ్మాలొ వెన్నెలగాసే అమ్మా నీ కోసం’ 
*జార్జిరెడ్డి (2019) - ‘వాడు నడిపే బండి రాయల్‌ ఎన్‌ఫీల్డ్‌’ 
*లవ్‌ స్టోరి (2021) -  ‘నీ చిత్రం చూసి.. నా చిత్తం చెదిరి నే చిత్తరు వైతిరయ్యో’ 
* చోర్ బజార్  (2022)
*సింబా (2024)

## బతుకమ్మ పాట
మిట్టపల్లి సురేందర్ 2021లో బతుకమ్మ పండుగ సందర్భంగా తెలంగాణ జాగృతి ఆధ్వర్యంలో రూపొందిన అల్లిపూల వెన్నెల అనే బతుకమ్మ పాటను రచించాడు.

## మూలాలు

## వెలుపలి లంకెలు

వర్గం:తెలుగు సినిమా పాటల రచయితలు
వర్గం:తెలుగు కవులు
వర్గం:1885 జననాలు
వర్గం:గాయకులు
వర్గం:జీవిస్తున్న ప్రజలు
వర్గం:విప్లవ రచయితలు
వర్గం:నంది ఉత్తమ గీత రచయితలు
వర్గం:జయశంకర్ భూపాలపల్లి జిల్లా సినిమా పాటల రచయితలు
డేగలవారిపాలెం

"డేగలవారిపాలెం" కృష్ణా జిల్లా నాగాయలంక మండలానికి చెందిన గ్రామం. పిన్ కోడ్ నం. 521 120., ఎస్.టి.డి.కోడ్ = 08671.

## గ్రామ భౌగోళికం
సముద్ర మట్టానికి 6 మీ.ఎత్తు

## సమీప గ్రామాలు
రేపల్లె, మచిలీపట్నం, పొన్నూరు, పెడన

## సమీప  మండలాలు
రేపల్లె, మచిలీపట్నం, పొన్నూరు, పెడన

## గ్రామానికి రవాణా సౌకర్యాలు
నాగాయలంక, అవనిగడ్డ నుండి రోడ్డురవాణా సౌకర్యం కలదు రైల్వేస్టేషన్: గుంటూరు 71 కి.మీ

## గ్రామంలో విద్యా సౌకర్యాలు
మండల పరిషత్తు ప్రాథమిక పాఠశాల:- ఈ పాఠశాల కొరకు ఒక నూతనభవనాన్ని రెండు సంవత్సరాల క్రితం, 5.3 లక్షలు వెచ్చించి నిర్మించారు. ఈ భవనం వద్ద స్వచ్ఛభారత్ కార్యక్రమంలో భాగంగా, ఒక లక్ష రూపాయలకు పైగా వెచ్చించి ప్రీ-ఫాబ్రికేటెడ్ మరుగుదొడ్లు నిర్మించారు. కానీ ఇంకనూ ప్రారంభానికి నోచుకోలేదు. [2]
డేగలవారిపాలెం గ్రామంలో, 2014, జూలై-27, ఆదివారం నాడు, ఒక ఉచిత వైద్య శిబిరం నిర్వహించి, 300 మంది రోగులకు ఉచితంగా వైద్యపరీక్షలు నిర్వహించి, మందులను అందజేసినారు. గ్రామంలోని "హరి ప్రథమ చికిత్సా కేంద్రం" వారి ఆధ్వర్యంలో జరిగిన ఈ శిబిరంలో, విజయవాడకు చెందిన "పల్స్" ఆసుపత్రికి చెందిన వైద్యులు, వైద్యసేవలు అందించారు. [1]

### వైద్య సౌకర్యం

## గ్రామ పంచాయతీ
ఈ గ్రామం టి.కొత్తపాలెం గ్రామానికి శివారు గ్రామం.
:
## మూలాలు
 
[1] ఈనాడు కృష్ణా/అవనిగడ్డ; 2014, జూలై-28; 1వపేజీ.
[2] ఈనాడు కృష్ణా/అవనిగడ్డ; 2015, ఆగస్టు-19; 2వపేజీ.
అంతఃపురము (నవల)

జార్జి రెనాల్డ్స్ (George W. M. Reynolds) అనే ఆంగ్లరచయిత రచించిన లవ్స్ ఆఫ్ ది హరెం (Loves of the Harem, 1855) అనే నవలకు ఇది అనువాదం. ఈ రచనలో ఖలీల్ అనే సామాన్యుడు కాన్‌స్టాంటినోపుల్ అనే మహానగరాన్ని నిత్యం యుద్ధాలు, ఘోరరక్తపాతం నుంచి కాపాడి చక్రవర్తిగా మారడం కథాంశం. దీనిని మొసలికంటి సంజీవరావు తెలుగులోకి అనువదించెను. ఇది 1928లో ముద్రించబడెను. రచయిత దీని ప్రధమభాగాన్ని తన మేనమామయైన అప్పారావు పంతులుకు అంకితమిచ్చారు.

## కథ
తురుష్క రాజధాని "కాన్‌స్టాంట్"  నగరము లో ఘోరమైన మరణములు నిగూఢంగా జరుగుతున్న కాలమది. 30 సంవత్సరములు దాటని యువకులు జాతి, మత విచక్షణ లేక, ఆకస్మికంగా మరణించుచుండిరి. వారి శవములు భాస్వర జలములందు తేలుతుండెడివి. వానిని పరిశీలింపగా వారందరకు మెడ వెనుక కొంచెము క్రిందు గా దగిలిన కత్తి పోటువలన మరణించుచున్నట్లు తెలిసినది. హంతకుడెవ్వడో తెలియలేదు.  భయంకర దుర్మరణముల సంఖ్య అధికమగుచుండెను. నగరమునందు హాహాకారములు చెలరేగినవి. 

కథా ప్రారంభమున రాజధాని స్థితి ఇట్లుండెను. "ఖలీలు" అనే కథానాయకుడు  ప్రజలను రక్షించే భాద్యత వహించి, అత్యధ్బుత కార్యములు చేసి కృతకృత్యుడై చివరకు సార్వభౌముడయ్యెను.  

## మూలాలు

## బాహ్య లంకెలు
* భారత డిజిటల్ లైబ్రరీలో పుస్తక ప్రతి.
* ఆర్కీవు.కాం.లో రెండవభాగము ప్రతి.

వర్గం:తెలుగు నవలలు
వర్గం:1928 పుస్తకాలు
వర్గం:అనువాద గ్రంథాలు
రాగిమానిదిన్నెపల్లె

**రాగిమానిదిన్నెపల్లె**, వైఎస్‌ఆర్ కడప జిల్లా, వీరబల్లి మండలానికి చెందిన గ్రామం. 

## దేవాలయాలు
శ్రీ చౌడేశ్వరీదేవి ఆలయం:- ఆదిశక్తి ప్రతిరూపం అయిన అమ్మవారు శ్రీ చౌడేశ్వరీదేవి జయంతి ఉత్సవాలు, ఈ ఆలయంలో, 2014, జూలై-26, శనివారం నాడు వైభవంగా నిర్వహించారు. ఈ సందర్భంగా అమ్మవారిని ప్రత్యేకంగా అలంకరించారు. అమ్మవారికి ప్రత్యేకపూజలు నిర్వహించారు.

## మూలాలు
ప్రేమ ఎంత మధురం (పాట)

ఈ పాట అభినందన చిత్రం కోసం ఆత్రేయ రచించారు. దీనికి సంగీతం ఇళయరాజా అందించారు.పాడినది ఎస్.పి.బాలసుబ్రహ్మణ్యం.


ప్రేమ ఎంత మధురం, ప్రియురాలు అంత కఠినం
చేసినాను ప్రేమ క్షీర సాగర మథనం, మింగినాను హలాహలం

ప్రేమించుటేనా నా దోషము, పూజించుటేనా నా పాపము
ఎన్నాళ్ళని ఈ ఎదలో ముళ్ళు, కన్నీరుగ ఈ కరిగే కళ్ళు
నాలోని నీ దీపము, నా జీవనాధారము
అది ఆరాలి పోవాలి ప్రాణం 

నేనోర్వలేనూ ఈ తేజము, ఆర్పేయరాదా ఈ దీపము
ఆ చీకటిలో కలిసే పోయి, నా రేపటిని మరిచేపోయి
మానాలి నీ ధ్యానము, కావాలి నే శూన్యము
అపుడాగాలి ఈ మూగ గానం 



## మూలాలు

వర్గం:తెలుగు సినిమా పాటలు
వర్గం:ఆత్రేయ రచించిన పాటలు
ఆపర్చునిటీ (రోవర్)

**ఆపర్చునిటీ** రోవర్ ఎమ్‌ఇఆర్-బి (మార్స్ ఎక్స్ప్‌లోరేషన్ రోవర్ - బి) లేదా ఎంఇఆర్-1 గా బాగా గుర్తింపు, ఇది 2004 నుండి అంగారక గ్రహంపై చురుకుగా ఉన్న ఒక రోబోటిక్ రోవర్. జూలై 7, 2003 న లాంచ్ అయి అంగారక గ్రహం యొక్క మెరిడియాని ప్లానం మీద గ్రౌండ్ యుటిసి ప్రకారం జనవరి 25, 2004 న 05:05 లకు (అంగారక స్థానిక సమయం 13:15) ఆపర్చునిటీ రోవర్ లాండ్ అయింది, మూడు వారాల తర్వాత దీని యొక్క ట్విన్ స్పిరిట్ (MER-A) నాసా యొక్క మార్స్ ఎక్స్ప్లోరేషన్ రోవర్ మిషన్ భాగం కూడా గ్రహం యొక్క మరో వైపున కిందన తాకింది. 2009లో ఒకేచోట స్థిరంగా నిలబడిన స్పిరిట్ 2010లో సమాచారాన్నివ్వడం నిలిపివేసింది, ఆపర్చునిటీ ప్రణాళికా వ్యవధి 90 సోల్ (మార్టిన్ రోజులు) గడువును మించినా క్రీయాశీలకంగానే ఉంది. మూడు నెలల కాలంలో ఒక కిలోమీటరు దూరం మాత్రమే ప్రయాణించి భూమికి సమాచారాన్ని పంపేందుకే ఈ రోవర్ తయారు చేయబడింది, కానీ ఇది పదేళ్లు పూర్తయినా క్రీయాశీలకంగా నడుస్తూనే ఉంది. మార్స్‌పై ఈగల్ క్రేటర్ ప్రాంతంలో దిగి ఇప్పటివరకు 40 కిలోమీటర్లు పైన ప్రయాణించిన ఇది మరో రెండు కిలోమీటర్ల దూరం ప్రయాణించి ముఖ్యమైన ఎండీవర్ క్రేటర్ ప్రాంతానికి చేరనుంది.

## రికార్డ్
అంగారక గ్రహంపై పది సంవత్సరాలుగా ఆగకుండా తిరుగుతున్న ఆపర్చునిటీ రోవర్ 2014లో 40 కిలోమీటర్ల మైలురాయిని అధిగమించి అరుదైన రికార్డ్ సృష్టించింది. దీంతో భూమిపై కాకుండా ఇతర గ్రహాలపై అత్యధిక దూరం ప్రయాణించిన రోవర్‌గా ఆపర్చునిటీ రోవర్ చరిత్రకెక్కింది.

## మూలాలు
* సాక్షి దినపత్రిక - 30-07-2014 14వపేజి (రోవర్లలో మేటి... ఆపర్చునిటీ!)

వర్గం:ఖగోళ శాస్త్రం
తాతా చరిత్రము

**తాతా చరిత్రము** కొమండూరి శఠకోపాచార్యులు రచించిన జీవిత చరిత్ర. ఇది 1936లో ముద్రించబడింది.

విఖ్యాత పారిశ్రామిక వేత్త జంషెడ్జీ టాటా జీవిత చరిత్ర గ్రంథమిది. దూరదృష్టీ, సాహసం, వ్యాపారవేతృత కలగలిసిన జంషెడ్జీ టాటా భారతదేశంలో స్వాతంత్ర్య పూర్వపు పారిశ్రామికవేత్తల్లో దిగ్గజం. భారతదేశంలో అతిపెద్ద బహుళ ఉత్పత్తుల తయారీ సంస్థ అయిన టాటా ఇండస్ట్రీస్‌ను నెలకొల్పినది జంషెడ్జీ టాటానే. ఆయనను భారతీయ పారిశ్రామిక పితామహునిగా గుర్తిస్తారు. అటువంటి వ్యక్తి జీవితచరిత్ర కావడంతో దేశ వాణిజ్య అభివృద్ధికి, పారిశ్రామిక వృద్ధికీ ఇది మరో దర్పణంలా నిలుస్తుంది. టాటా అనే పదాన్నే మరో ఉచ్చారణతో గ్రంథంలో తాతా అని వ్యవహరించారు. పుస్తకం పేరు కూడా తాతా చరిత్రము కావడం గమనార్హం.

## విషయ సూచిక
* పార్సీలు
* జంషెడ్జి బాల్యము
* వ్యాపారారంభము
* వస్త్రపరిశ్రమ - ఎంప్రెసుమిల్లు
* వస్త్రపరిశ్రమ - స్వదేశీ అడ్వాన్సుమిల్లులు
* కొన్ని వ్యాపారసమస్యలు, ప్రత్తిపంట
* నౌకా వ్యాపారము
* కార్మిక సమస్య
* బట్టలపన్ను
* పట్టుపరిశ్రమ
* పౌరసేవ
* విజ్ఞానవర్ధనము
* లోహయంత్రశాల
* జంషెడ్‌పురము
* జలవిద్యుచ్ఛక్తి
* అంత్యదశ
* ఇతర తాతా సంస్థలు
* తాతా స్వభావము
* ముఖ్యవృత్తాంతములు

## మూలాలు

* భారత డిజిటల్ లైబ్రరీలో పుస్తక ప్రతి.

వర్గం:తెలుగు పుస్తకాలు
వర్గం:1936 పుస్తకాలు
వర్గం:జీవిత చరిత్రలు
వెంకట్రాజులపల్లె

**వెంకట్రాజులపల్లె,** కడప జిల్లా చిట్వేలు మండలానికి చెందిన రెవెన్యూయేతర  గ్రామం.

## గ్రామ ప్రముఖులు
thumb

* **[[అంతటి నరసింహం]]** :సంఘ సంస్కరణాభిలాష కలిగిన రచయిత.ఇతడు 1925లో వెంకట్రాజులపల్లెలో సుబ్బమ్మ, చెంచలయ్య దంపతులకు జన్మించాడు.1974లో శ్రీ వేంకటేశ్వర విశ్వవిద్యాలయం నుండి "ప్రబంధాలలో ప్రకృతి వర్ణన" అనే అంశంపై పరిశోధన చేసి డాక్టరేట్ పొందాడు. 1946 నుండి 1976ల మధ్య అనేక ప్రభుత్వ కళాశాలలో ఆంధ్రోపన్యాసకుడిగా పనిచేశాడు.1976 నుండి కొంతకాలం ఆంధ్రప్రదేశ్ ప్రభుత్వ సాంస్కృతిక వ్యవహారాల శాఖ ప్రత్యేకాధికారిగా పనిచేశాడు.

## గ్రామ విశేషాలు
ఈ గ్రామం వద్ద గుంజనేరు నదిపై రైల్వే వంతెన నిర్మాణం జరుగుతుంది. ఓబులవారిపల్లె నుండి నెల్లూరు జిల్లాలోని కృష్ణపట్నం వరకు, 950 కోట్లవ్యయంతో, 118 కి.మీ. పొడవుతో నిర్మించుచున్న రైలు మార్గంలో భాగంగా ఈ వంతెన నిర్మించుచున్నారు. ఈ రైలు మార్గం పూర్తి అయినచో, బళ్ళారి, మంగంపేట నుండి ఇనుపఖనిజాన్ని, కృష్ణపట్నం ఓడరేవు ద్వారా విదేశాలకు ఎగుమతి చేసే వీలు కలుగుతుంది.

## మూలాలు

## వెలుపలి లింకులు

వర్గం:చిట్వేలు మండలంలోని రెవెన్యూయేతర గ్రామాలు
దుర్గంపల్లి

**దుర్గంపల్లి,** శ్రీ పొట్టి శ్రీరాములు నెల్లూరు జిల్లా ఉదయగిరి మండలానికి చెందిన గ్రామం.

## గ్రామంలోని దేవాలయాలు
శ్రీ అంకమ్మ తల్లి ఆలయం:- దుర్గంపల్లి గ్రామంలో 2014, జూలై-27 ఆదివారం నాడు, గ్రామదేవతలు అంకాళమ్మ, పోలేరమ్మలకు పొంగళ్ళ కార్యక్రమం నిర్వహించారు. ఈ సందర్భంగా స్త్రీల సంఖ్య బుట్టలలో పొంగళ్ళ సామగ్రితో ఊరేగింపుగా అమ్మవారల ఆలయాల ప్రాంగణాలకు తరలివచ్చి, పొంగళ్ళు వండి అమ్మవారికి నైవేద్యంగా సమర్పించి మొక్కులు తీర్చుకున్నారు. వర్షాలు పుష్కలంగా కురవాలని, కరవు పరిస్థితులు తొలగిపోయి, ప్రజలు సుఖశాంతులతో వర్ధిల్లాలని అమ్మవారిని వేడుకున్నారు. మహిళాభక్తులు అధిక సంఖ్యలో తరలిరావడంతో ఆలయాల ప్రాంగణాలు కిటకిటలాడినవి. 

## మూలాలు
దక్షిణాది ఫిల్మ్‌ఫేర్ పురస్కారాలు

**దక్షిణాది ఫిల్మ్‌ఫేర్ పురస్కారాలు** (**Filmfare Awards South**) దక్షిణ భారతదేశంలోని సినిమాలకు ప్రతి సంవత్సరం అందజేసే సినిమా పురస్కారాలు. దీనిని ది టైమ్స్ గ్రూప్ నిర్వహిస్తుంది. ఇవి 1954లోనే జాతీయ సినిమా పురస్కారాలతో పాటుగానే ప్రారంభించబడ్డాయి. మొదట్లో తెలుగు, తమిళ సినిమా పరిశ్రమకు మాత్రమే ఈ పురస్కారాలు ఇవ్వబడేవి. తర్వాత 1967లో మళయాలం సినీ పరిశ్రమను 1970లో కన్నడ సినిమా పరిశ్రమను కూడా ఇందుకు పరిశీలించడం ప్రారంభించారు. అవార్డు వేడుకలను చెన్నై లేదా హైదరాబాదు పట్టణాలలో నిర్వహిస్తారు.

Filmfare Awards South are voted for by both the public and a committee of experts. The Filmfare Awards has been referred to as India's equivalent to the Academy Awards for its ostentatious ceremonies and media coverage, although the National Film Awards is more commonly given this distinction for its critical rigour and pan-Indian appeal.

## తెలుగు సినీరంగం
* ఫిల్మ్‌ఫేర్ ఉత్తమ తెలుగు సినిమాలు
* ఫిల్మ్‌ఫేర్ ఉత్తమ తెలుగు సినిమా దర్శకులు
* ఫిల్మ్‌ఫేర్ ఉత్తమ తెలుగు సినిమా నటులు
* ఫిల్మ్‌ఫేర్ ఉత్తమ తెలుగు సినిమా నటీమణులు
* ఫిల్మ్‌ఫేర్ ఉత్తమ తెలుగు సినిమా సహాయ నటులు
* ఫిల్మ్‌ఫేర్ ఉత్తమ తెలుగు సినిమా సంగీత దర్శకులు
* ఫిల్మ్‌ఫేర్ ఉత్తమ తెలుగు సినిమా గేయ రచయితలు

## ప్రత్యేక పురస్కారాలు
* ఫిల్మ్‌ఫేర్ ఉత్తమ నూతన నటీమణులు

## ఇవి కూడా చూడండి
* ఫిల్మ్‌ఫేర్ పురస్కారాలు
* ఫిల్మ్ ఫేర్ స్పెషల్ అవార్డు-సౌత్

## మూలాలు

వర్గం:దక్షిణాది ఫిల్మ్‌ఫేర్ పురస్కారాలు
బెంజమిను ఫ్రాంక్లిను జీవితచరిత్రము

Vote for Pavani School Caption '' పుస్తకాన్ని పసుమర్తి శ్రీనివాసరావు రచించారు. దీనిని 1913 సంవత్సరంలో విజ్ఞాన చంద్రికా మండలి వారు ముద్రించారు.

బెంజమిన్ ఫ్రాంక్లిన్ (Benjamin Franklin) అమెరికా స్వాతంత్ర్యంలోనూ, ఆధునిక అమెరికా సంయుక్త రాష్ట్రాల నిర్మాణంలోనూ ప్రముఖ పాత్ర కలిగిన వ్యక్తి. అనేక అంశాల్లో ఆయన తొలి అమెరికన్‌గా పేరొందారు. విద్యుత్తును కనిపెట్టడంలో ఆయన ఆవిష్కరణలు చాలా కీలకంగా పనిచేశాయి. రచయితగా, ముద్రణకర్తగా, సైంటిస్టుగా, పౌర ఉద్యమకారునిగా, రాజకీయవేత్తగా, దౌత్యవేత్తగా పనిచేసిన ఆయన బహుముఖ ప్రజ్ఞాశాలి అన్న పదానికి సార్థకత చేకూర్చిన వ్యక్తి. ఆయన జీవితచరిత్రను ఆంధ్ర విద్యార్థులకు పాఠ్యపుస్తకంగా పెట్టేందుకు గాను ఈ గ్రంథం రచించారు రచయిత.

## విషయ సూచిక
* బాల్యదశ
* బోస్టను పట్టణం - శుశ్రూష
* వార్తాపత్రిక - పరారీ
* లండనుకు ప్రయాణము
* లండనులోని యనుభవములు
* ఫిలిడల్‌ఫియాకు తిరుగుదల
* లింటో సమాజము
* బెంజమిను - మెరిడిత్తు - ముద్రకులు
* వివాహము
* స్వయంకృషి
* దేశోపకారి, అయన ఒక గొప్ప మహొన్నతమైన వక్తిత్వవం కలిగిన వారు
* మహోపకారములు - ఇతర వ్యాపారములు

## మూలాలు
* భారత డిజిటల్ లైబ్రరీలో పుస్తక ప్రతి.

వర్గం:తెలుగు పుస్తకాలు
వర్గం:1913 పుస్తకాలు
వర్గం:జీవిత చరిత్రలు
వేదము వెంకటకృష్ణశర్మ

**వేదము వెంకటకృష్ణశర్మ** తెలుగు కవి, పండితుడు, అనువాదకుడు.

## జీవిత విశేషాలు
**వేదము వేంకటకృష్ణశర్మ** చిత్తూరు జిల్లా కార్వేటినగరంలో శ్రీరామయ్య, సుబ్బనరసమ్మ దంపతులకు జన్మించాడు. స్మార్త బ్రాహ్మణుడు. కౌశిక గోత్రజుడు. ఇతని పూర్వీకులు కార్వేటి నగర సంస్థానంలో పేరుగడించి రాజాదరణ పొందిన పండితప్రకాండులు. ఇతడు తన 15 ఏటనే కార్వేటి నగరంలో 'ఆమ్నాయ నిలయం' అనే గ్రంథాలయాన్ని నెలకొల్పాడు. పొట్టకూటి కోసం ఇతడు కడప జిల్లా కోడూరులోని క్రైస్తవ మిషనరీలో క్రైస్తవ గ్రంథాలను తెలుగులోనికి అనువదించే ఉద్యోగంలో చేరాడు. తరువాత మద్రాసు చేరుకుని అక్కడి కన్యకాపరమేశ్వరీ దేవస్థానం వారి హైస్కూలులో ఆంధ్ర ఉపాధ్యాయుడిగా పనిచేసి 1950లో రిటైర్ అయ్యాడు.

## సాహిత్యసేవ
ఇతనిది ప్రౌఢ గంభీర శైలి. భావసంపద కలిగి పదలాలిత్యముతో కవిత్వం అల్లగలడు. ఇతని గ్రంథాలు కొన్ని విశ్వవిద్యాలయ పాఠ్యాంశాలుగా ఉన్నాయి.

## రచనలు

## బిరుదులు/సన్మానాలు
* పండితోపాధ్యాయ పరిషత్ వారు ఇతనికి **విద్వత్కవిభూషణ** అనే బిరుదు ఇచ్చారు.
* 1961లో కడప జిల్లా రాజంపేట లో మాడభూషి అనంతశయనం అయ్యంగార్ ఆధ్వర్యంలో పౌరసన్మానం జరిగింది.
## బయటి లింకులు
* డిజిటల్ లైబ్రరీ ఆఫ్ ఇండియాలోని అమెరికా మహాపురుష చరిత్రము ప్రతి

## మూలాలు
* రాయలసీమ రచయితల చరిత్ర,మొదటి సంపుటి, శ్రీకృష్ణదేవరాయ గ్రంథమాల, హిందూపురం 101వపేజీ.

వర్గం:1889 జననాలు
వర్గం:1973 మరణాలు
వర్గం:తెలుగు కవులు
వర్గం:తెలుగు అనువాదకులు
వర్గం:చిత్తూరు జిల్లా రచయితలు
వర్గం:చిత్తూరు జిల్లా అనువాద రచయితలు
ఫిల్మ్‌ఫేర్ పురస్కారాలు

ఫిల్మ్‌ఫేర్ పురస్కారాలు (**Filmfare Awards**) ప్రతి సంవత్సరం హిందీ సినిమా రంగానికి చెందిన ప్రముఖులు, సినిమాలకు అందించే పురస్కారాలు. దీని ది టైమ్స్ గ్రూపు (The Times Group) నిర్వహిస్తుంది.  The Filmfare ceremony is the oldest and most prominent film events dedicated to Hindi films in India. The awards were first introduced in 1954, the same year as the National Film Awards. They were initially referred to as the *Clare Awards* or *The Clares* after Clare Mendonca, the editor of *[[ది టైమ్స్ ఆఫ్ ఇండియా]]*. A dual voting system was developed in 1956. Under this system, "in contrast to the National Film Awards, which are decided by a panel appointed by Indian Government, the Filmfare Awards are voted by both the public and a committee of experts.

## ఇవి కూడా చూడండి
* దక్షిణాది ఫిల్మ్‌ఫేర్ పురస్కారాలు
* ఫిల్మ్‌ఫేర్ క్రిటిక్స్ ఉత్తమ నటి - కన్నడ
* 68వ ఫిలింఫేర్ అవార్డులు - 2023
* హసన్ కమల్

## మూలాలు

వర్గం:1954 స్థాపితాలు
వర్గం:హిందీ సినిమా
ట్రినిడాడ్ అండ్ టొబాగో

**ట్రినిడాడ్ & టొబాగో**, అధికారికంగా **రిపబ్లిక్ ఆఫ్ ట్రినిడాడ్ మరియు టొబాగో**, కరీబియన్ సముద్రంలో అత్యంత దక్షిణాన ఉన్న ఒక ద్వీప దేశం. ఇందులో ట్రినిడాడ్, టొబాగో అనే రెండు ప్రధాన ద్వీపాలతో పాటు అనేక చిన్న ద్వీపాలు ఉన్నాయి. దీని రాజధాని నగరం పోర్ట్ ఆఫ్ స్పెయిన్ కాగా, చాగువానాస్ అతిపెద్ద మున్సిపాలిటీ. ఇది దక్షిణ అమెరికా ఖండానికి అతి సమీపంలో, వెనిజులాకు ఈశాన్యంగా ఉంటుంది.

## భౌగోళిక స్థితి
ట్రినిడాడ్ & టొబాగో వెనిజులా తీరానికి కేవలం 11 కిలోమీటర్ల (6.8 మైళ్ళు) ఈశాన్య దూరంలో ఉంది. ఇది గ్రెనడాకు దక్షిణంగా 130 కిలోమీటర్ల దూరంలో, బార్బడోస్‌కు నైరుతి దిశలో 288 కిలోమీటర్ల దూరంలో ఉంది. ఈ దేశం కరీబియన్‌లోని ఇతర దేశాల కంటే దక్షిణంగా ఉండటం వల్ల, ఇక్కడ హరికేన్‌ల (తుఫానుల) ప్రభావం చాలా తక్కువగా ఉంటుంది.

## చరిత్ర
1498లో క్రిస్టోఫర్ కొలంబస్ రాకకు ముందు, కొన్ని శతాబ్దాల పాటు ఇక్కడ స్థానిక అమెరికా ఆదిమ తెగలు నివసించేవారు. 1797లో స్పానిష్ గవర్నర్ జోస్ మారియా చాకోన్ ఈ ద్వీపాన్ని సర్ రాల్ఫ్ అబెర్‌క్రోంబీ నేతృత్వంలోని బ్రిటిష్ నౌకాదళానికి అప్పగించారు. 1802లో అమీన్స్ ఒప్పందం ప్రకారం ట్రినిడాడ్, టొబాగోలను వేర్వేరు రాజ్యాలుగా బ్రిటన్‌కు అప్పగించారు, అయితే 1889లో వీటిని ఏకం చేశారు. ట్రినిడాడ్ & టొబాగో 1962లో స్వాతంత్ర్యం పొంది, 1976లో రిపబ్లిక్‌గా అవతరించాయి.

## ఆర్థిక వ్యవస్థ
పర్యాటకంపై ఎక్కువగా ఆధారపడే ఇతర కరీబియన్ దేశాల మాదిరిగా కాకుండా, ట్రినిడాడ్ మరియు టొబాగో ఆర్థిక వ్యవస్థ ప్రధానంగా పారిశ్రామికమైనది. ఇక్కడ ఉన్న భారీ చమురు, సహజ వాయువు (Oil and Gas) నిల్వలు దేశ ఆర్థిక రంగానికి ప్రధాన ఆధారం.

## జనాభా-సంస్కృతి
ట్రినిడాడ్ & టొబాగోలో జనాభా వైవిధ్యంగా ఉంటుంది. 2011 జనాభా లెక్కల ప్రకారం ఇక్కడ భారతీయ సంతతి వారు (35.4%), ఆఫ్రికన్ సంతతి వారు (34.2%) ప్రధానంగా ఉన్నారు.  ఇక్కడ నిర్వహించే ప్రసిద్ధ కార్నివాల్ (Carnival), హోసే (Hosay), దీపావళి (Diwali) వేడుకలలో ఈ సాంస్కృతిక వైవిధ్యం కనిపిస్తుంది. ఇది స్టీల్‌పాన్ (Steelpan), లింబో (Limbo) నృత్యం, కాలీప్సో (Calypso), సోకా (Soca), రాప్సో (Rapso), చట్నీ మ్యూజిక్ వంటి సంగీత శైలులకు పుట్టినిల్లు.

## మూలాలు

## బయటి లింకులు

* Trinidad and Tobago Tourism Website
మేడిశెట్టివారిపాలెం

ఇది ఆంధ్ర ప్రదేశ్ లోని పశ్చిమ గోదావరి జిల్లాలో చింతలపూడి మండలానికి చెందిన రెవెన్యూయేతర గ్రామం.. ఈ గ్రామం చింతలపూడి మండలంలోని సీతానగరం గ్రామానికి 5 కిలోమీటర్ల దూరంలోను, తెలంగాణ రాష్ట్రంలోని సత్తుపల్లి పట్టణానికి 10 కిలోమీటర్ల దూరంలోను ఉంది. ఎక్కువగా గొల్ల సామాజిక వర్గం నివసించే ఈ గ్రామ పరిసరాల్లో ఆయిల్ పాం, కొకొవా, కొబ్బరి సాగు అధికంగా ఉంది.

## మూలాలు


## వెలుపలి లింకులు
నీలాలు కారేనా

[thumb|ఈ పాటకి సంగీతం సమకూర్చిన [రమేష్ నాయుడు చిత్రం]]
**నీలాలు కారేనా, కాలాలు మారేనా**  తెలుగు సినిమా పాట. ఇది 1981లో విడుదలైన  ముద్ద మందారం  సినిమాలోది. ఈ పాటకి శ్రీ రమేష్ నాయుడు గారు సంగీతం ఆందించారు.  వేటూరి సుందరరామమూర్తి గారు రచించారు. దీనిని ఎస్.పి.బాలసుబ్రహ్మణ్యం  ఆలపించారు. సినిమాలో ఈ పాటకు ప్రదీప్, పూర్ణిమ నటించారు.

## పాట

నీలాలు కారేనా, కాలాలు మారేనా
నీ జాలి నే పంచుకోనా, నీ లాలి నే పాడలేనా?
జాజి పూసే వేళ, జాబిల్లి వేళ
పూలడోల నేను కానా||

సూరీడు, నెలరేడు
    - సిరిగల దొరలే కారులే,
పూరిగుడిసెల్లో, పేదమనస్సులో
   - వెలిగేటి దీపాలులే!
ఆ నింగి, ఈ నేల
   - కొనగల సిరులే లేవులే,
కలిమి లేముల్లో కరిగే ప్రేమల్లో
   - నిరుపేద లోగిళ్ళులే||
ఈ గాలిలో తేలి వెతలను మరిచే వేళలో,
కలికి వెన్నెల్లో
   - కలల కన్నుల్లో కలతారిపోవాలిలే
ఆ తారలే తేరి తళతళ మెరిసే రేయిలో
ఒడిలో నీవుంటే, ఒదిగి పోతుంటే
   - కడతేరి పోవాలిలే||

## మూలాలు

## బాహ్య లంకెలు

* **[https://www.youtube.com/watch?v=edlLBANpd_w నీలాలు కారేనా, కాలాలు మారేనా] ముద్దమందారం సినిమా లోని పాట** 

వర్గం:తెలుగు సినిమా పాటలు
వర్గం:వేటూరి సుందరరామమూర్తి రచించిన పాటలు
స్వర్ణ సుబ్రహ్మణ్య కవి

**స్వర్ణ సుబ్రహ్మణ్య కవి** (1901 - 1983)  తెలుగు రచయిత.

## జీవిత విశేషాలు
అతను  ప్రకాశం జిల్లాలోని కోళ్ళపూడి గ్రామంలో కోటేశ్వరరావు, లక్ష్మమ్మ దంపతులకు 1901 సంవత్సరంలో జన్మించాడు. అతనికి  ముగ్గురు కుమారులు: 1931లో విశ్వనాథాచారి, 1933లో వాచస్పతి, 1935 కోటేశ్వరరావులు జన్మించారు.అతని  భార్య 1949లో పొన్నూరులోని అమెరికన్ ఆసుపత్రిలో ప్రసవమునకై చేర్చబడి మృతశిశువును జన్మనిచ్చి స్వర్గస్తురాలయ్యెను. అతను  1983లో పరమపదించారు.

## రచనలు
* విశ్వబ్రాహ్మణులకు ప్రథమ సత్కార అర్హత - వేద వాఙ్మయ పరిశోధనా గ్రంథము
* పార్వతీ పరిణయము - హరికథ (1929)
* ఆధ్యాత్మ వీరబ్రహ్మంగారి చరిత్రము (1934)
* మహాకవి కందుకూరి రుద్రయ రచించిన నిరంకుశోపాఖ్యానము నకు సుధా తరంగిణీ వ్యాఖ్యానము
* అమరుకావ్యమునకు తాత్పర్యము (1974)
* ఈశ్వరమ్మగారి కాలజ్ఞానము (1979)
* శ్రీ సనారీ విశ్వేశ్వరస్వామివారి మహిమలు (1979)
* విశ్వకర్మ వ్రతకల్పము (1980, 1993)
* భారతీయ మహాశిల్పము
* మనుసూత్రము
* యలవర్తి ఆంజనేయ శాస్త్రిగారి జీవితచరిత్ర
* ఈశ్వరశతకము

## మూలాలు

వర్గం:1901 జననాలు
వర్గం:1983 మరణాలు
వర్గం:తెలుగు రచయితలు
వర్గం:ప్రకాశం జిల్లా రచయితలు
భారత రమణీమణులు

**భారత రమణీమణులు** శ్రీపాద సుబ్రహ్మణ్యశాస్త్రి గారు రచించిన పుస్తకం. ఇది 1919లో ముద్రించబడినది.

స్వాతంత్రం ముందురోజుల్లో పాఠశాలలో చదువుకునే బాలికలకు పాఠ్యాంశంగా నిర్ణయించేందుకు, వారు చదువుకుని సచ్చీలత పెంపొందించుకునేందుకు ఈ గ్రంథాన్ని రచించినట్టు రచయిత ముందుమాటలో రాశారు. ఈ గ్రంథంలో పురాణాలలో చిత్రితమైన పలువురు ఆదర్శప్రాయులైన స్త్రీమూర్తుల జీవితగాథలు, చారిత్రిక ప్రముఖులైన ఆదర్శమహిళల జీవనచిత్రాలు అధ్యాయాలుగా ఉన్నాయి. సావిత్రి మొదలుకొని అసామాన్య వరకూ 21మంది మహిళల జీవితాలు ఉన్నాయి.

## రమణీమణులు
* సావిత్రి
* శకుంతల
* దమయంతి
* వీరాబాయి
* చంద్రమతి
* దుర్గావతి
* లోపాముద్ర
* అనసూయాదేవి
* అరుంధతీదేవి
* మీరాబాయి
* సంధ్యావళీదేవి
* కర్మదేవి
* సుమతీదేవి
* వీరమతి
* చంద్రవదన
* తారాబాయి
* ప్రభావతీదేవి
* రామాబాయి
* సుముఖీదేవి
* సురభీదేవి
* అసామాన్య

## మూలాలు
* భారత డిజిటల్ లైబ్రరీలో పుస్తక ప్రతి.

వర్గం:తెలుగు పుస్తకాలు
వర్గం:1919 పుస్తకాలు
భారతీయ మహాశిల్పము

**భారతీయ మహాశిల్పము** స్వర్ణ సుబ్రహ్మణ్య కవి (1901-1983) రచించిన శిల్పకళకు సంబంధించిన విశేష గ్రంథము. దీనికి సంబంధించిన మొత్తం 16 భాగాలలోను 1, 2, 3 భాగాల్ని ఆంధ్ర ప్రదేశ్ ప్రభుత్వం ఆర్థిక సహాయముతో 1942 ముద్రించారు.

భారతీయ శిల్పకళ క్రీస్తు పూర్వం నాటి సింధులోయ నాగరికత నుంచి వైవిధ్యభరితంగా మారుతూ విశిష్టతను నిలుపుకుంటూ కొనసాగింది. అశోకుని కాలంలో బుద్ధుని విగ్రహాలు, ఆయన జీవిత ఘట్టాలు వంటివి విలక్షణమైన శిల్ప సంపద పెరిగింది. ఆపైన గ్రీసు శిల్పశైలి ప్రభావంతో కొంత మారినా శాతవాహనుల పాలనలోని దాక్షిణాత్య సామ్రాజ్యంలో ప్రత్యేక ముద్ర కనబరిచింది. అనంతర కాలంలో దక్షిణ భారతదేశంలో బృహత్ ఆలయాలు, వాటిలో హైందవశిల్పకళ సుప్రఖ్యాతి పొందేలా ఏర్పడింది. వేలయేళ్ల కాలం నుంచీ ఈ శిల్పకళాసంపద కొనసాగుతూ వచ్చింది. ఇంతటి వైవిధ్యభరితమైన శిల్పశైలులను శాస్త్రీయం చేస్తూ ఈ గ్రంథంలోని పలు విశేషాలు రచించారు. లలిత కళలన్నిటితో పోల్చితే ఇటీవలి శతాబ్దాల తెలుగు సాహిత్యంలో శిల్పకళ, శిల్పశాస్త్రాలపై సాహిత్యసృష్టి అరుదుగానే జరిగింది. ఈ క్రమంలో సంపద్వంతమూ, అపురూపమూ ఐన విషయ పరిజ్ఞానంతో ఈ గ్రంథం రూపొందింది.

## మూలాలు
* భారత డిజిటల్ లైబ్రరీలో 1, 2, 3 భాగాలు.
* ఆర్కీవులో 7, 8, 9 భాగాలు.

వర్గం:తెలుగు పుస్తకాలు
వర్గం:1942 పుస్తకాలు
బుడ్డా రాజశేఖరరెడ్డి

**బుడ్డా రాజశేఖరరెడ్డి** కర్నూలు జిల్లాకు చెందిన రాజకీయ నాయకుడు. ఆయన 2014, 2024 శాసనసభ ఎన్నికలలో శ్రీశైలం నియోజకవర్గం నుండి రెండుసార్లు ఎమ్మెల్యేగా ఎన్నికయ్యాడు.
thumb|బుడ్డా రాజశేఖరరెడ్డి
## జీవిత విశేషాలు
బుడ్డా రాజశేఖర రెడ్డి 1967 మార్చి8 న కర్నూలు జిల్లా వెలుగోడు మండలం వేల్పనూరు గ్రామంలో బుడ్డా వెంగళరెడ్డి, ఓబులమ్మ దంపతులకు రెండవ కుమారునిగా జన్మించాడు. అతని తండ్రి  ఆంద్రప్రదేశ్ రాష్ట్ర మంత్రిగా పనిచేసాడు.  అతని సోదరుడు బుడ్డా సీతారామిరెడ్డి ఆత్మకూరు శాసనసభ నియోజకవర్గానికి ప్రాతినిధ్యం వహించి అనారోగ్యం కారణంగా మరణించాడు. అతని రెండవ సోదరుడు బుడ్డా శేషారెడ్డి తండ్రి బుడ్డా వెంగళరెడ్డి హయం నుంచి రాజకీయాల్లో వుంటూ నియోజకవర్గంలో తనకంటూ ఒక ప్రత్యక స్థానం సంపాదించుకున్నాడు.  2009 లో రాజశేఖర రెడ్డి ప్రజారాజ్యం పార్టీ తరపున తన సోదరునిపై పోటి చేశాడు. ఇద్దరు సోదరులు ఓటమి పాలైనారు.

బుడ్డా రాజశేఖరరెడ్డి 10 తరగతి వరకు వెలుగోడులో చదివి, ఉన్నత చదువులను బెంగళూరు హైదరాబాదు లలో పూర్తి చేశాడు.

## '''రాజకీయ జీవితం '''
బుడ్డా వెంగళరెడ్డి మరణంతో రాజకీయాల్లోకి వచ్చిన రాజశేఖర రెడ్డి మొదట కర్నూలు జిల్లా తెలుగు దేశం పార్టీ ఉపాధ్యక్షుడిగా పనిచేశాడు. 2004 సాధారణ ఎన్నికల్లో అతని భార్య  శైలజమ్మ పోటి చేసి ఓడిపోయింది.  తరువాతి కాలంలో బుడ్డా సోదరులిద్దరూ  చెరొక పార్టీ నుంచి పోటీ చెయ్యడంతో ప్రత్యర్థి పార్టీ కాంగ్రెసు తరుపున పోటి చేసిన ఏరాసు ప్రతాపరెడ్డి గెలుపొంది మంత్రి పదవి పొందాడు. తరువాతి కాలంలో యువజన శ్రామిక రైతు కాంగ్రెస్ పార్టీలో చేరి 2014 ఎన్నికల్లో గెలుపొందాడు. ఆ తరువాత కర్నూలు జిల్లా వైకాపా అధ్యక్షుడుగా నియమితులైనాడు.

## మూలాలు

:

వర్గం:కర్నూలు జిల్లా రాజకీయ నాయకులు
వర్గం:కర్నూలు జిల్లా నుండి ఎన్నికైన శాసన సభ్యులు
భారత నీతికథలు

**భారత నీతికథలు** విజయనగర సంస్థానాస్థానకవి భోగరాజు నారాయణ మూర్తి (1891-1940) రచించిన పుస్తకం. దీని మొదటి భాగాన్ని 1928 సంవత్సరంలోను, రెండవ భాగాన్ని 1931 లోను వేంకటరామ్‌ అండ్ కో, ఏలూరు వారు ముద్రించారు.

మహాభారతం భారతీయ సంస్కృతిలో అవిభాజ్యమైన భాగం. ఆ గ్రంథంలోని పలు పాత్రల ప్రవర్తనలో కనిపించే నీతి ఈ గ్రంథంలో కథలుగా రచించారు. గురుభక్తికి ఉదంకుడు, మాతృభక్తికి గరుత్మంతుడు, ప్రత్యుపకారానికి కుంతి, కుటుంబ సంరక్షణానికి భీముడు మొదలైన పాత్రలను ఆదర్శంగా స్వీకరించారు. అలాగే దుర్వ్యసనాన్ని నిరసిస్తూ పాండురాజు కథ, పాపప్రతిఫలం ఎలాంటిదో చెప్పేందుకు దుర్యోధనుని పాత్ర ఉపయోగించారు.

## విషయసూచిక
### మొదటిభాగము

# ఉదంకుడు - గురుభక్తి
# అగ్నిభట్టారకుడు - సత్యవ్రతము
# కద్రువ - మచ్చరము
# గరుత్మంతుడు - మాతృభక్తి
# జరత్కారుడు - పితృదేవతాప్రీతి
# శృంగి - క్రోధము
# కచుడు - గురుసేవాధర్మము
# శర్మిష్ఠ - గర్వభంగము
# యయాతి - ధర్మసంశయములు
# పూరుడు - పిత్రాజ్ఞ
# శకుంతల - పతిభక్తి
# దుష్యంతుడు - లోకాపవాదభీతి

# భీష్ముడు - బ్రహ్మచర్యవ్రతము
# భీష్ముడు - సోదరప్రేమ, ధర్మదీక్ష
# దీర్ఘతముడు - సంసారదుఃఖము
# మాండవ్యుడు - హింసాఫలము
# పాండురాజు - దుర్వ్యసనము
# కుంతి - మంత్రప్రభావము
# దుర్యోధనుడు - పాపవ్యవసాయము
# ద్రోణుడు - పరాభవము
# అర్జునుడు - గురుదక్షిణ
# దుర్యోధనుడు - లాక్షాగృహము
# భీముడు - కుటుంబరక్షణము
# కుంతి - ప్రత్యుపకారబుద్ధి

### రెండవభాగము

# అంగారపర్ణుడు — గర్వభంగము  
# సంవరణ చరిత్రము - పురోహిత ప్రభావము  
# విశ్వామిత్రుడు - గర్వభంగము  
# కల్మాషపాదుడు--బ్రాహ్మణ తిరస్కారము 
# ఔర్వుడు - భయంకరకోపాగ్ని 
# అర్జునుడు - ధనుర్విద్యాఫలము  
# కర్ణాదుల మత్సరము - పరాజయము 
# పాండవులు - మాతృభక్తి  
# ఇంద్రసేన - పాతివ్రత్యము  
# సుందోపసుందులు - మోహప్రభావము 
# అర్జునుడు--సమయరక్షణము  
# నంద - బాహ్మణశాపము 

# అర్జునుడు - శరణాగతరక్షణము  
# మందపాలుడు - సంతానాపేక్ష 
# బృహద్రథుడు - పుత్రప్రాప్తి 
# జరాసంధుడు - సాధుహింసాఫలము 
# శిశుపాలుడు - దైవదూషణము 
# ద్రౌపది - పాతివ్రత్య మహాత్మ్యము 
# కిమ్మీరుడు - మార్గనిరోధము 
# అర్జునుడు - ఈశ్వరసాక్షాత్కారము
# అగస్త్యుడు - వాతాపిజీర్ణము 
# కౌశికుడు - క్రోధస్వభావము ... 
# దుర్యోధనుడు - ఘోషయాత్ర .. 
# సైంధవుడు - పరస్త్రీ వాంఛాఫలము

## మూలాలు
* భారత డిజిటల్ లైబ్రరీలో మొదటి భాగము ప్రతి.
* భారత డిజిటల్ లైబ్రరీలో రెండవ భాగము ప్రతి.
* తెలుగు నీతి కథలు 

వర్గం:తెలుగు పుస్తకాలు
వర్గం:1928 పుస్తకాలు
వర్గం:1931 పుస్తకాలు